open-index/open-wikipedia-markdown huggingface dataset:
Primeira división española 1933/34

A tempada **1933/34** da **Primeira división española** foi a sexta edición do torneo. Celebrouse entre o 5 de novembro de 1933 e o 4 de marzo de 1934.
O Athletic Club conquistou o seu terceiro título de liga e confirmouse como o equipo máis laureado na curta historia do torneo.

Tomaron parte na competición dez clubs. Nesta tempada debutou o Oviedo FC. Ningún equipo galego disputou a categoría.

## A ampliación a doce equipos 
Na asemblea da Federación Española, celebrada antes de iniciarse o campionato, expúxose a ampliación da Primeira División a catorce clubs na tempada 1934/35. Os catro novos equipos debían saír de Segunda División, baseándose na clasificación final desta tempada máis a aplicación dun coeficiente en función das clasificacións dos cinco últimos anos -desde a creación a liga- o que daba o ascenso ao Athletic de Madrid, Sevilla FC, Murcia FC e Unión de Irún. A proposta tamén obrigaba ao último clasificado de Primeira División desta tempada, o Arenas de Getxo, a disputar a súa praza nunha liguiña de promoción co quinto clasificado de Segunda, o Sporting de Gijón, e os dous campións de Terceira, o Valladolid Deportivo e o Elche FC.

A pesar das discrepancias de varios clubs, o relatorio para a ampliación a catorce equipos foi finalmente aceptada pola Federación o 17 de maio de 1934. Iso provocou a retirada dos tres equipos que debían disputar a promoción: Arenas, Valladolid e Elche. Para substituílos, a FEF designou como substitutos ao sexto e sétimo de Segunda, o Celta de Vigo e o Deportivo Alavés, xunto co terceiro clasificado de Terceira División, o Zaragoza. Tras a renuncia dos alaveses, foi o Celta o equipo que logrou unha praza en Primeira.

Con todo, nunha polémica asemblea celebrada o 20 de xullo, ao termo da tempada, os clubs acordaron finalmente que a ampliación fose a doce equipos e non a catorce. Acordouse tamén que o campión e o subcampión desta tempada en Segunda División, Sevilla FC e Athletic de Madrid, fosen os que ascendesen directamente a Primeira, rexeitando así os ascensos obtidos por Murcia FC e Unión de Irún. Para rematar, anulouse tamén a promoción gañada polo Celta de Vigo, mantendo o Arenas a súa praza en Primeira.

## Clasificación final 
### Ascenso a Primeira División 
O Sevilla FC ascende a Primeira División tras resultar campión de Segunda División, xunto co Atlético de Madrid, que foi subcampión.

## Resultados 

## Premios individuais 
### Máximos goleadores 
### Porteiro menos goleado 
* Gregorio Blasco, do Athletic de Bilbao, encaixou 21 goles en 14 partidos, obtendo unha media de 1,5 goles por partido.

## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Primeira división española 1935/36

A tempada **1935/36** da **Primeira división española** foi a oitava edición do torneo. Celebrouse entre o 10 de novembro de 1935 e o 19 de abril de 1936.
O Athletic Club conquistou o seu cuarto título de liga.

Tomaron parte na competición doce clubs, ningún deles galegos. Nesta tempada debutaron o Hércules CF e o CA Osasuna. Tras esta edición, a competición viuse interrompida durante tres anos por mor da Guerra civil española.

## Clasificación final 

# O descenso do Athletic Club de Madrid non chegou a facerse efectivo, xa que ao retormarse o campionato a tempada 1939/40 o conxunto madrileño foi repescado para substituír o Oviedo FC, que non puido participar ao non dispor de campo de xogo como consecuencia da Guerra Civil. 

 

### Ascenso a Primeira División 
O Celta de Vigo ascende a Primeira División tras resultar campión de Segunda División, xunto co Real Zaragoza, que foi subcampión.

## Resultados 

## Premios individuais 
### Máximos goleadores 
## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Primeira división española 1940/41

A tempada **1940/41** da **Primeira división española** foi a décima edición do torneo. Celebrouse entre o 29 de setembro de 1940 e o 30 de marzo de 1941.
O Atlético Aviación (actual Atlético de Madrid) proclamouse campión por segunda vez consecutiva.

Foi a segunda tempada na que participou un equipo galego, o Celta de Vigo. O Real Oviedo, tras un ano sen competir como consecuencia da Guerra Civil Española, recuperou a súa praza na máxima categoría. O Real Murcia debutou na categoría esta tempada.

## Clasificación final 
### Ascenso a Primeira División 
* O Granada CF ascende a Primeira División tras resultar campión de Segunda División. 
* A Real Sociedad ascende a Primeira División tras acabar segundo en Segunda División. 
* O Deportivo da Coruña xoga a promoción de ascenso tras acabar terceiro. 
* O CD Castellón xoga a promoción de ascenso tras acabar cuarto

### Promoción pola permanencia 
A promoción xogouse a partido único en Madrid, cos seguintes resultados:

**Deportivo da Coruña 2-1 Real Murcia CF**. *Ascende a primeira o Deportivo da Coruña e descende a segunda o Real Murcia CF.*

**CD Castellón 3-2 Real Zaragoza**. *Ascende a primeira o CD Castellón e descende a segunda o Real Zaragoza.

## Resultados 

## Premios individuais 
### Máximos goleadores 
Por primeira vez un futbolista atlético encabezou a lista de goleadores do torneo: Prudencio Sánchez, *Pruden*, que no seu primeiro ano na categoría estableceu tamén unha marca de goles marcados por un xogador da Primeira División de España nunha soa tempada: 33 tantos.

## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española''
Primeira división española 1941/42

A tempada **1941−42** da **Primeira División de España** foi a 11ª edición deste torneo. Celebrouse entre o 28 de setembro de 1941 e o 5 de abril de 1942. O Valencia CF proclamouse campión por primeira vez na súa historia.
Esta tempada o campionato ampliouse a 14 participantes. O Granada CF, o CD Castellón e o Deportivo da Coruña debutaron na categoría, sendo a primeira vez na historia da liga que dous equipos galegos xogan na Primeira División: o Dépor e o Celta, que acabaron 4º e 5º respectivamente.

## Clasificación final 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
'*(C)* '= Campión; **(D)** = Descendido.

### Posicións por xornada
### Promoción de permanencia
O partido entre o Real Oviedo e o CE Sabadell disputouse en Madrid o 4 de xuño&nbsp;de 1942 e o encontro entre o CF Barcelona e o Real Murcia disputouse en Madrid o 28 de xuño dese ano.

## Premios individuais 
### Máximos goleadores 
O porteiro menos goleado foi Juan Acuña, do Deportivo da Coruña.

## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
*Datos da tempada en AREFE
Primeira división española 1943/44

A tempada **1943/44** da **Primeira división española** foi a 13ª edición do torneo. Celebrouse entre o 26 de setembro de 1943 e o 9 de abril de 1944.
Dous anos logo de conquistar o seu primeiro título ligueiro, o Valencia CF logrou proclamarse novamente campión.

Nunha mala tempada para os dous equipos galegos da categoría, o Celta de Vigo foi último, descendendo á Segunda División, e o Deportivo da Coruña, 12º clasificado, tivo que xogar a promoción de permanencia e finalmente non descendeu.

## Clasificación final 
## Premios individuais 
### Máximos goleadores 
## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Primeira división española 1942/43

A tempada **1942/43** da **Primeira división española** foi a 12ª edición do torneo. Celebrouse entre o 27 de setembro de 1942 e o 4 de abril de 1943.
O Athletic Club proclamouse campión por quinta vez alterna, conseguindo o trofeo en propiedade.

Por segunda tempada consecutiva, dous equipos galegos participaron nesta categoría, o Celta de Vigo (5º clasificado) e o Deportivo da Coruña (9º).

## Clasificación final 
## Premios individuais 
### Máximos goleadores 
## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Boston Red Sox

Os **Boston Red Sox** son un equipo profesional de béisbol estadounidense con sede na cidade de Boston, Massachusetts. Os Red Sox compiten na división Leste da American League da Major League Baseball (MLB). Nado no ano 1901 como un dos oito membros fundadores da American League, o equipo xoga os seus partidos como local no Fenway Park desde 1912. No seu palmarés destacan oito trofeos das Series Mundiais, tendo participado en doce delas. O nome do equipo foi escollido ao redor de 1908 polo propietario do equipo naquela altura, John I. Taylor, seguindo a estela doutros equipos coñecidos como "Boston Red Stockings", incluíndo o predesor dos Atlanta Braves.

Nos anos sucesivos á fundación da Liga Americana, os de Boston eran un dos equipos dominadores da competición. De feito, derrotaron aos Pittsburgh Pirates na primeira edición das Series Mundiais en 1903, vencendo noutras catro máis até 1918. Porén, a partir dese ano, entraron nunha das maiores xeiras sen gañar un campionato da historia do béisbol, a coñecida como "Maldición do Bambino". A orixe deste termo provén do trasapaso de Babe Ruth aos New York Yankees dous anos despois do título de 1918, encadeando posteriormente 86 anos sen gañar un título. A mala xeira foi rota coa vitoria nas Series Mundiais de 2004. Durante este período o equipo fixo parte dalgúns dos momentos máis históricos das World Series como o mad dash de 1946, o "Impossible Dream2 de 1967, o home run de Carlton Fisk en 1975 ou o erro de Bill Buckner en 1986. Tras a vitoria de 2004 chegarían tres máis, unha en 2007, outra en 2013 e outra en 2018, sendo o primeiro equipo en conseguir tres títulos no século XXI. A historia dos Red Sox está tamén marcada pola súa rivalidade cos Yankees, estando considerada a máis feroz e histórica do deporte norteamericano.

Os Boston Red Sox son propiedade do Fenway Sports Group, tamén dono do Liverpool F.C. da Premier League de fútbol inglesa. A nivel de públicom son un dos equipos que máis seareiros arrastran nos seus partidos como visitante, non sendo un dos equipos con maior media de asistentes por partido como local debido á pouca capacidade do Fenway Park (37.731 espectadores). Desde o 15 de maio de 2003 até o 10 de abril de 2013, os Red Sox venderon todas as entradas do seu partidos, conseguindo encher o seu estadio durante 820 partidos consecutivos, récord do deporte profesional estadounidense. É tamén  destacábel que os seareiros adoptaron a canción "Sweet Caroline" de Neil Diamond como un himno do equipo.

## Estadios
* Fenway Park (1912-presente).
* Huntington Avenue Baseball Grounds (1901-1911).

## Números retirados
## Notas 
## Véxase tamén
### Ligazóns externas
* Boston Red Sox website
Primeira división española 1945/46

A tempada **1945/46** da **Primeira división española** foi a 15ª edición do torneo. Celebrouse entre o 23 de setembro de 1945 e o 31 de marzo de 1946.
O Sevilla CF proclamouse campión por primeira, e ata o momento única, vez na súa historia.

O único representante galego desta tempada, o Celta de Vigo, foi o décimo clasificado.

## Clasificación final 
## Promoción 
Dispútana o RCD Espanyol de Barcelona e o Gimnàstic de Tarragona, permanecendo o RCD Espanyol en Primeira División, tras empatar 0-0 no primeiro partido e derrotar 3-0 ao Gimnastic no partido de desempate. Ambos os partidos se disputaron en Barcelona.

## Premios individuais 
### Máximos goleadores 
### Porteiro menos goleado 
* Bañón, do Real Madrid, encaixou 29 goles en 25 partidos, obtendo unha media de 1,16 goles por partido.

## Notas 
## Véxase tamén
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Primeira división española 1946/47

A tempada **1946/47** da **Primeira división española** foi a 16ª edición do torneo. Celebrouse entre o 22 de setembro de 1946 e o 13 de abril de 1947.
O campión foi o Valencia CF, que logrou o seu terceiro título nas seis últimas tempadas.

O Celta de Vigo e Deportivo da Coruña volveron xogar xuntos nesta categoría. No ano que volvía a Primeira, o Deportivo volveu descender. O Celta foi noveno.

## Clasificación final 
## Premios individuais 
### Máximos goleadores 
## Notas 
## Véxase tamén
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Primeira división española 1947/48

A tempada **1947/48** da **Primeira división española** foi a 17ª edición do torneo. Celebrouse entre o 21 de setembro de 1947 e o 11 de abril de 1948.
O CF Barcelona logrou o seu terceiro título de liga.

O Celta de Vigo, único representante galego na categoría, foi cuarto.

## Clasificación final 
## Premios individuais 
### Máximos goleadores 
### Porteiro menos goleado 
* Juan Zambudio Velasco, do FC Barcelona, encaixou 26 goles en 31 partidos, obtendo unha media de 1,19 goles por partido.

## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
A Pereira, A Pereiriña, Cee

**A Pereira** é un lugar da parroquia da Pereiriña no concello coruñés de Cee na comarca de Fisterra. Tiña 90 habitantes no ano 2009 segundo datos do Instituto Nacional de Estadística, 46 homes e 44 mulleres.

## Lugares e parroquias 
### Lugares da parroquia da Pereiriña 
### Parroquias de Cee
Primeira división española 1948/49

A tempada **1948/49** da **Primeira división española** foi a 18ª edición do torneo. Celebrouse entre o 12 de setembro de 1948 e o 17 de abril de 1949.
O CF Barcelona revalidou o título do ano anterior.

Dous equipos galegos xogaron nesta categoría, Deportivo da Coruña e Celta de Vigo, 10º e 11º clasificados respectivamente.

## Clasificación final 
## Premios individuais 
### Máximos goleadores 
### Porteiro menos goleado 
* Marcel Domingo, do Atlético de Madrid, encaixou 28 goles en 24 partidos, obtendo unha media de 1,16 goles por partido.

## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Primeira división española 1944/45

A tempada **1944/45** da **Primeira división española de fútbol** foi a 14ª edición do torneo. Celebrouse entre o 24 de setembro de 1944 e o 20 de maio de 1945.
O CF Barcelona logrou proclamarse novamente campión.

O único representante galego desta tempada, o Deportivo da Coruña, foi o último clasificado descendendo á Segunda División.

## Clasificación final 
## Premios individuais 
### Máximos goleadores 
### Porteiro menos goleado 
* Ignacio Eizaguirre, do Valencia CF, encaixou 28 goles en 22 partidos, obtendo unha media de 1,27 goles por partido.

## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Bermún

O topónimo **Bermún** pode referirse a:

;En Galiza
***Bermún**, parroquia do concello de Chantada;
****Bermún de Arriba**, lugar de dita parroquia;
****Bermún de Abaixo**, lugar de dita parroquia;
***Bermún**, lugar da parroquia da Pereiriña, no concello de Cee;
***Bermún**, lugar da parroquia do Viso, no concello do Incio;
***Bermún**, lugar da parroquia de Randufe, no concello de Tui;
***Bermún**, lugar da parroquia de Santa Cruz do Valadouro, no concello do Valadouro.

## Véxase tamén
### Outros artigos
***Bermuín**, lugar da parroquia de Vide, no concello das Neves.
O Crime do Padre Amaro

***O Crime do Padre Amaro*** é unha das obras do escritor portugués Eça de Queirós máis difundidas por todo o mundo. Trátase dunha obra polémica, que causou protestas da Igrexa católica, cando foi publicada en 1875, en Portugal. é considerada un documento humano e social do país e da súa época e tamén a primeira realización artística do realismo portugués. Eça de Queirós aproveitou a súa condición de administrador do concello de Leiria para, durante seis meses, coñecer e estudar o que sería o escenario da súa obra.
## Argumento 
Trata do romance entre Amaro e a nova rapariga Amélia, que xorde nun ambiente no que o propio papel da relixión está sometido a discusión e a moralidade de cada un é posta a proba. Namentres a tráxica historia de amor se desenvolve, personaxes secundarios manteñen instigadores debates sobre o papel da fe.
A tragédia da rua das flores

***A tragédia da rua das flores*** é unha novela de Eça de Queirós escrita entre 1877 e 1878. Relata a historia do incesto entre unha nai, Genoveva, e o seu fillo, Vítor de 23 anos, ao que abandonou ao nacer.
O Mistério da Estrada de Sintra

***O Mistério da Estrada de Sintra*** é unha obra literaria de Eça de Queirós, e Ramalho Ortigão, publicada no *Diário de Notícias*, entre 24 de xullo e o 27 de setembro de 1870 en formato de cartas anónimas. Foi editado en libro en 1884. É a primeira obra narrativa de cariz policial da literatura portuguesa.
Foi levada ao cine en 2007 por Jorge Paixão da Costa co título d' *O Mistério da Estrada de Sintra*.

## Trama 
A historia comeza co secuestro dun médico (Dr. TTT) e do seu amigo escritor F. O rapto, realizado por catro enmascarados, ocorre na estrada de Sintra. O Dr. TTT e o seu compañeiro son levados para unha misteriosa casa, onde se encontraba o cadáver do inglés Rytmel. Sabendo que un deles era médico, os raptores pretendían verificar se, de facto, o home estaba morto. Entre tanto, son sorprendidos pola entrada dun mozo, A. M. C., que viría a esclarecer todo o misterio.

Rytmel era un oficial británico que morreu vítima dunha dose excesiva de opio que lle dera a amante (Luísa, condesa de W.), curmá do enmascarado alto. Esta simplemente quería adormecelo para confirmar nos seus papeis se estaba casado cunha irlandesa.

Luísa estaba casada cun home rico que non a facía feliz. Coñecera Rytmel nunha viaxe que fixera co marido e co curmán a Malta. Carmen disputara a Rytmel con Luísa. Cando Rytmel anuncia a Luísa a súa chegada, ao sospeitar da súa voda con outra muller, Miss Shorn, fica celosa e mátao involuntariamente.

A.M.C., estudante de Coímbra, honesto e provinciano, ouviu as confidencias da condesa e disponse a axudala na noite da morte de Rytmel, en que a encontrara entolecida e nerviosa. Cando volta ao lugar do crime, a pedimento de Luísa, atopa os bandidos, o médico e o seu amigo.

Todos xuntos xulgarían a actitude de Luísa e fan o enterro do pobre inglés. Luísa acaba por se illar nun convento.

## Véxase tamén 
### Ligazóns externas 
* *O Mistério da Estrada de Sintra*, dispoñíbel no Proxecto Gutenberg
Primeira división española 1939/40

A tempada **1939/40** da **Primeira división española** foi a novena edición do torneo. Celebrouse entre o 3 de decembro de 1939 e o 28 de abril de 1940.
Foi a primeira edición do torneo logo dunha paréntese de tres anos motivado pola guerra civil española (17 de xullo de 1936 - 1 de abril de 1939).

O Atlético Aviación (actual Atlético de Madrid) proclamouse campión por primeira vez na súa historia.

Foi a primeira tempada na que participou un equipo galego, o Celta de Vigo.

## Clasificación final 
### Ascenso a Primeira División 
* O Murcia ascende a Primeira División tras resultar campión de Segunda División. 
* O Oviedo FC recupera a súa praza en Primeira División tras non xogar un ano como consecuencia da guerra civil española. 
* O Deportivo da Coruña disputa a promoción de ascenso a Primeira co Celta de Vigo.

### Promoción pola permanencia 
*Disputada nun campo neutral en Madrid.*

Celta de Vigo contra Deportivo da Coruña: 1-0

Polo que o Celta salvou a categoría e o Deportivo non logrou ascender.

## Resultados 

## Premios individuais 
### Máximos goleadores 
## Notas 
## Véxase tamén 
* Segunda División 1939–40
* Copa do Xeneralísimo 1939
* Copa do Xeneralísimo 1940

### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Fuentealbilla

**Fuentealbilla** é un concello da provincia de Albacete, na comunidade autónoma de Castela-A Mancha. Atópase ao nordeste da provincia e a 43&nbsp;km da capital, Albacete. En 2009 tiña 2.071 habitantes, segundo datos do INE. Comprende as pedanías de Bormate e Campoalbillo.

## Historia 
Foron famosas as súas salinas, explotadas desde a época romana e que funcionaron ata a década de 1990. Da época romana consérvase unha cisterna do século III aC.

[miniatura|200px|esquerda|A chamada *Fuente Grande* é unha [cisterna romana.]]

Tamén no ano 2008 foi achada unha cabeza romana no medio do campo, mentres un agricultor pasaba o seu arado atopouse con ela. En cumprimento da Lei de Patrimonio esta foi entregada ao Museo Arqueolóxico de Albacete onde foi limpada e estase procedendo ao seu estudo para determinar a súa antigüidade, aínda que se estima que foi tallada hai uns 17 séculos aproximadamente.

## Véxase tamén 
### Ligazóns externas 
* Páxina oficial
Millennium Trophy

O **Millennium Trophy** (en irlandés **Corn an Mhílaoise**) é un trofeo de rugby disputado polas seleccións de Irlanda e Inglaterra como parte do Torneo das Seis Nacións. A primeira vez que se disputou foi en 1988 baixo o marco das celebracións do milenio da capital irlandesa. O trofeo ten forma da casco viquingo e é doado por Digital. O actual campión é Irlanda, logo de gañar no Torneo das Seis Nacións 2010 por 20 a 16 a Inglaterra o 27 de febreiro de 2010 no estadio londiniense de Twickenham.
## Resultados
Este foi o único partido do Millennium Trophy que non formou parte do Cinco/Seis Nacións. 
----

----

----

----

----

----

----

----

----

----

----

----

----

----

----

----

----

----

----

----

----

----

----

----

## Palmarés
## Récords
*Maior vaga de vitorias: 6 – Inglaterra, 1995-2000.
*Maior diferenza de puntos: 40 puntos, 1997: Irlanda 6-46 Inglaterra.
*Menor diferenza de puntos: 1 punto, 1994: Inglaterra 12–13 Irlanda; e 2009: Irlanda 14-13 .Inglaterra.
*Máxima anotación: 68 puntos – 2000, Inglaterra 50–18 Irlanda.
*Menor anotación: 19 puntos – 1989, Irlanda 3–16 Inglaterra.

## Véxase tamén
### Outros artigos 
* Bledisloe Cup
* Le Crunch
* Calcutta Cup
* Cook Cup
* Mandela Challenge Plate
* Torneo das Seis Nacións
* Tripla Coroa (rugby)
* Grand Slam
* Culler de madeira
La Pobla de Segur

**La Pobla de Segur** é un concello da provincia de Lleida, en Cataluña, pertencente á comarca de Pallars Jussà. A poboación está dividida polo río Flamisell, que separa os seus dous núcleos máis importantes.

## Demografía 
## Economía 
miniatura|Vista de La Pobla de Segur. 
A súa riqueza e forma de vida consiste nos seus comercios e establecementos, así como na industria, a agricultura e a gandería.

## Véxase tamén 
### Ligazóns externas 
* Sitio web oficial
* Información da Generalitat de Catalunya
* Información do Instituto de Estatística de Cataluña
* Páxina do Museo dos Raiers
Arguineguín

miniatura|300px|Parque de Arguineguín aberto en abril de 2006.
**Arguineguín** é unha localidade da costa sur de Gran Canaria, en España. Pertence ao concello de Mogán e está situada ao suroeste das Palmas de Gran Canaria.

## Etimoloxía 
O nome de Arguineguín data de 1492 aproximadamente, cando Cristovo Colón tiña o propósito de descubrir as indias, pero descubriu América. Cristovo Colón levaba nos seus barcos mariñeiros procedentes do norte de España.

O nome de Arguineguín vén do éuscaro *Argin-Egin* que significa "Dáme a luz".

## Demografía 
Segundo o censo do INE en 2010, Arguineguín tiña unha poboación de 2.676 habitantes (1.424 homes e 1.252 mulleres).

## Turismo 
Arguineguín é un lugar turístico, que posúe unha extensa praia e un importante porto pesqueiro, onde se concentra a maior confraría de pescadores da illa de Gran Canaria.

Ademais da praia, outro atractivo turístico é o Barranco de Arguineguín, onde atopamos toda clase de froitos tropicais. Cabe destacar tamén os seus numerosos xardíns e parques, así como outras obras arquitectónicas, a maioría inauguradas nos últimos anos debido ao aumento do turismo.

Na vila pódense realizar moitos deportes acuáticos como submarinismo ou surf.

## Festividades 
*Carnaval (xaneiro ou febreiro)
*Virxe do Carme, patroa dos mariñeiros (16 de xullo)

## Personaxes ilustres 
*Juan Carlos Valerón (n. 1975): futbolista.
*David Silva (n. 1986): futbolista, campión da Copa do Mundo coa Selección de fútbol de España en 2010.
*Aythami Artiles (n. 1986): futbolista.

## Véxase tamén 
### Ligazóns externas 
*Sitio web do concello de Mogán
Monumento á mariña universal

O **Monumento á mariña universal** é un monumento adicado ós mariñeiros mortos no mar, situado no cumio da península de Monteferro, na parroquia de Panxón, no concello de Nigrán.

## Descrición 
Está feito de bloques de granito e mide 25 metros de altura. Asemella forma de pirámide de chanzos, truncada, de planta cadrada. Conta con cheminea interior. Preto do cumio ten catro coroas de bronce. Diante, enriba da porta e da inscrición "SALVE REGINA MARIUM", unha figura da virxe do Carme, patroa dos mariñeiros, co neno Xesús e sobre eles unha grande cruz de pedra. En cadansúa das outras caras mostra unha grande placa de mármore coas seguintes inscricións:

## Construción 
É obra do arquitecto vigués Manuel Gómez Román. Foi construído por subscrición popular en 1913 e inaugurado en 1924 por Miguel Primo de Rivera.

## Galería de imaxes 
## Notas 
## Véxase tamén 
### Bibliografía 
* Bravo Pintos, Minia e outros, *Monteferro*, Aula de renovación urbana e rehabilitación, USC, 60 pax., xuño de 2009 .
* Garrido Rodríguez, Jaime e outro, *Manuel Gómez Román: Mestre da arquitectura galeguista, Xerais, 184 páx., 1995, ISBN 978-84-7507-875-5*

### Outros artigos 
* Templo Votivo do Mar
* Virxe da Rocha

### Ligazóns externas 
* Actas da comisión permanente do Concello de Nigrán de 1928.
San Xián

O nome **San Xián** pode referirse a:

***Xián de Antince**, mártir do cristianismo e santo xunto á súa dona Basilisa (m. cara ao 304); festividade: 7 de xaneiro;
***Xián de Anazarbus** (San Xián de Antioquía), mártir do século IV na relixión cristiá pola súa lealdade a Deus.  Festividade: 16 de marzo;
***Xián o Hospitaleiro**, parricida e santo do século IV;
***Xián de Brivate**, santo e mártir do século IV;
***Xián de Toledo**, arcebispo, fillo de xudeus (c. 642-690); festividade: 8 de marzo;
***Xián de Cuenca** ou de Burgos, bispo de Cuenca (m. 1208); festividade: 28 de xaneiro.

Como topónimo, pode referirse a:

;En Galiza
***San Xián de Insua**, parroquia do concello de Taboada;
****San Xián**, lugar de dita parroquia;
***San Xián de Sales**, parroquia do concello de Vedra;
***San Xián**, lugar da parroquia de Sergude no concello de Carral;
***San Xián**, lugar da parroquia da Pereiriña no concello de Cee;
***San Xián**, lugar da parroquia de Torea no concello de Muros;
***San Xián**, lugar da parroquia do Rosal no concello do Rosal.

## Véxase tamén
### Outros artigos
*Parroquias de Galicia baixo a advocación de san Xián
Malibu (canción de Hole)

**Malibu** é o décimo primeiro sinxelo da banda estadounidense de rock alternativo Hole, editado en novembro de 1998 como parte do seu álbum *Celebrity Skin*. A canción foi composta pola vocalista e guitarrista Courtney Love, o guitarrista Eric Erlandson, e o líder de The Smashing Pumpkins Billy Corgan, que tamén contribuíu con outros temas do álbum.

## Listaxe de cancións 
**Edición australiana e estadounidense**
#Malibu (Courtney Love, Eric Erlandson, Billy Corgan) - 3:53
#Drag (C. Love, E. Erlandson, Melissa Auf der Maur, Jordon Zadorozny) - 4:32
#It's All Over Now, Baby Blue (Bob Dylan) - 3:19

**Edición británica**
#Malibu (C. Love, E. Erlandson, B. Corgan) - 3:53
#Celebrity Skin (live) (C. Love, E. Erlandson, B. Corgan) - 2:59
#Reasons To Be Beautiful (Live) (C. Love, E. Erlandson, M. Auf der Maur, J. Zadorozny, Charlotte Caffey) - 5:36

**CD promocional estadounidense** PRO-CD-1241
#Malibu (C. Love, E. Erlandson, B. Corgan) - 3:53
League of Ireland Premier Division

A **League of Ireland Premier Division** (en irlandés **Príomhroinn Sraith na hÉireann**) é a máxima competición nacional de fútbol de Irlanda. Esta división foi creada en 1985 como resultado da división da League of Ireland en dúas divisións, creándose tamén a League of Ireland First Division. No 2009, a FAI rexeitou as propostas dos clubs de reagrupar as dúas divisións e restaurar a estrutura orixinal da League of Ireland.
miniatura|100px|O trofeo
## Equipos participantes (2015) 
## Gañadores 
## Notas 
(*) A League of Ireland foi fundada en 1921. A liga dividiuse en dúas divisións en 1985, creándose a League of Ireland Premier Division e a League of Ireland First Division. Polo tanto, os campións da Premier Division, tendo rematado na cabeza da máxima categoría da League of Ireland, son considerados os campións da League of Ireland.

## Notas 
## Véxase tamén 
### Outros artigos 
* League of Ireland
* League of Ireland First Division

## Ligazóns externas 
* Sitio oficial 
* Extratime.ie
Teberga

**Teberga** (en castelán: *Teverga*) é un concello do sur do Principado de Asturias, en España.

Limita ao norte con Miranda, Grau, Yernes y Tameza e Proaza; ao sur coa provincia de León, ao oeste con Somiedo e ao leste con Quirós e Proaza.

Antigo concello mineiro, actualmente basea a súa economía na agricultura e no emerxente turismo, sobre todo coa recente inauguración do Parque da Prehistoria en terras teverganas. Na súa accidentada xeografía destacan a pena Sobia cunhas impresionantes paredes verticais de pedra calcaria e o *Camín Real del Puerto de la Mesa*.

## Parroquias 
O concello de Teberga está dividido en 13 parroquias:
* Alesga
* Barriu
* Carrea
* La Foceiḷḷa
* La Plaza
* Parmu
* Rieḷḷu
* Santianes
* Taxa
* Torce
* Urria
* Viḷḷamayor
* Viḷḷanueva

## Demografía 
## Sitios de interese 
### Colexiata de San Pedro 
miniatura|Colexiata de San Pedro.
Dentro de todas as obras arquitectónicas do concello, a de maior repercusión é a antiga Colexiata de San Pedro de Teberga. Foi construída antes do ano 1096, e o seu estilo pertence a unha etapa de transición entre o ramirense e o románico de Castela. Posúe un gran patio central, a cuxos lados podemos divisar a casa abacial, a igrexa parroquial, a sancristía e sobre esta a sala capitular. A fachada presenta unha torre campanario cun reloxo. A súa construción está realizada en cantería, e no seu interior gárdanse embalsamados os corpos de Pedro Analso de Miranda, Abade da Colexiata e do seu pai o Primeiro Marqués de Valdecarzana. Tamén sobresae a súa escultura cun importante conxunto de modillóns e unha fermosa decoración de capiteis.

### Parque da Prehistoria 
miniatura|Área de recepción do Parque. 
O parque da prehistoria de Teberga está situado á entrada da localidade asturiana de San Salvador de Alesga no concello de Teberga.

Este parque inaugurado o 24 de marzo de 2007 é unha representación das covas máis famosas de arte rupestre do mundo, centrado sobre todo no arco atlántico. Están representadas Altamira, Covalanas, Lascaux, Niaux, Chauvet, Tito Bustillo, Candamo, Covaciella e Llonín.

O parque posúe dúas áreas expositivas: A galería e a Cova de Cuevas. Ambas as instalacións, así como a zona de servizos, que consta de cafetería e tenda, están integradas na paisaxe natural e delas só sobresaen no relevo as entradas, quedando o resto de cada unha das instalacións baixo terra.

Este Parque da Prehistoria de Teberga, representa xunto ao Museo Jurásico de Asturias (MUJA) o expoñente dos novos museos asturianos: modernos, interactivos, dinámicos, enmarcados en paraxes rurais de gran beleza natural, con facilidade de accesos e instalacións suficientes para responderen ás necesidades dos visitantes.

## Véxase tamén 
### Ligazóns externas 
* Sitio web do concello
* Federación Asturiana de Concellos 
* Os osos, as covas e as minas de Teberga
Sligo Rovers F.C.

O **Sligo Rovers** é un club de fútbol irlandés da cidade de Sligo, no condado de Sligo que compite na League of Ireland Premier Division, a máxima categoría do fútbol en Irlanda. Xoga os seus partidos como local no estadio de Showgrounds, cunha capacidade para 5500 espectadores.

## Historia 
O club foi fundado o 17 de setembro de 1928 como resultado da fusión de dous clubs júnior locais, o Sligo Town e o Sligo Blues. O primeiro partido do equipo tivo lugar o 23 de setembro de 1928, no que obtiveron a vitoria fronte ao Ballyshannon o 23 de setembro de 1928. O seu primeiro título foi a liga da tempada 1936-37, título que repetiría na tempada 1976-77.

## Palmarés 
* **League of Ireland: 2**
** 1936–37, 1976–77
* **FAI Cup: 2**
** 1983, 1994
* **League of Ireland Cup: 1**
** 1997–98
* **League of Ireland First Division: 1**
** 2005

## Véxase tamén
### Ligazóns externas
* Site oficial do Sligo Rovers FC
* Foro dos seareiros do Sligo Rovers
Shamrock Rovers F.C.

O **Shamrock Rovers Football Club** (en irlandés **Cumann Peile Ruagairí na Seamróige**) é un club de fútbol da cidade de Dublín, Irlanda. Actualmente compite na FAI Premier Division, a máxima categoría do fútbol irlandés e xoga os seus partidos como local dende o 2009 no Tallaght Stadium, cunha capacidade para 5.700 espectadores.

## Historia 
O club foi fundado en 1901 (a pesar de que algunhas fontes estiman a mesma en 1899) en Ringsend. O seu nome deriva da avenida Shamrock de Ringsend. Dende os anos '20 ata 1987, o Shamrock xogou os seus partidos en Glenmalure Park, en Milltown. Ese ano, o estadio foi vendido e o equipo non tivo campo propio en 22 anos, cando se inaugurou o Tallaght Stadium. O equipo xogou en Ballsbridge entre 1990 e 1996.

O seu nome provén do trevo como símbolo irlandés. É considerado o club máis exitoso de Irlanda.
[miniatura|324x324px|O irlandés [Barry Ferguson na tempada 2008-2009 co Shamrock Rovers F.C. ]]

## Palmarés 
### Títulos nacionais 
* ** League of Ireland: 22** (récord)
** 1922–23, 1924–25, 1926–27, 1931–32, 1937–38, 1938–39, 1953–54, 1956–57, 1958–59, 1963–6420px  1983–84, 1984–85, 1985–86, 1986–87, 1993–94, 2010, 2011, 2020, 2021, 2022, 2023, 2025
* **FAI Cup: 25** (récord)
** 1925, 1929, 1930, 1931, 1932, 1933, 1936, 1940, 1944, 1945, 1948, 1955, 1956, 1962, 1964, 1965, 1966,  1967, 1968, 1969, 1978, 1985, 1986, 1987, 2019
* **League of Ireland Shield: 18** (récord)
** 1924–25, 1926–27, 1931–32, 1932–33, 1934–35, 1937–38, 1941–42, 1949–50, 1951–52, 1954–55, 1955–56,  1956–57, 1957–58, 1962–63, 1963–64, 1964–65, 1965–66, 1967–68.
* **League of Ireland Cup: 1**
** 1976–77
* **League of Ireland First Division: 1**
** 2006

### Títulos rexionais 
* **Leinster Senior Cup: 16**
** 1923, 1927, 1929, 1930, 1933, 1938, 1953, 1955, 1956, 1957, 1958, 1964, 1969, 1982, 1985, 1997

## Notas 
## Véxase tamén 
### Outros artigos 
* Shamrock

### Ligazóns externas 
* Site oficial do Shamrock Rovers FC
* SRFC.TV
* Site dos ultras do SRFC
Nosa Señora do Monte Carmelo

[miniatura|Mosaico da virxe no [Templo Votivo do Mar de Panxón.]]
[miniatura|Imaxe da virxe na [Escola Naval Militar de Marín.]]
**Nosa Señora de Monte Carmelo**, referida comunmente e máis coñecida como **Virxe do Carme**, é unha das diversas advocacións da Virxe María.
## Historia e características 
A súa denominación procede do chamado Monte Carmelo, en Israel, un nome que deriva da palabra *Karmel* ou *Al-Karem* e que se podería traducir como *xardín*. A relación co lugar procede de que uns seguidores do profeta Elías acamparon alí, foi unha aparición axudoulles a decidir o seu rumbo e tras disto declarárona a súa padroeira. Represéntase co neno Xesús no seu colo á dereita, e con cadanseus dous escapularios.

En España é patroa do mar e da Armada Española, e en Colombia das Forzas Armadas, a Policía e os Bombeiros. Esta advocación dá nome a todas aquelas persoas que se chaman Carme, Carmela ou Carmelo, celebrando a súa onomástica o día da festa da virxe, o 16 de xullo.

Existen hoxe en activo ordes carmelitas repartidas por todo o mundo, masculinas e femininas, as cales viran ó redor desta figura mariana.

O nome de Carme é un dos máis populares en Galicia.

## Galería de imaxes 
### A Virxe do Carme en Galicia 

Ficheiro:Virxe do Carme en Ponte Sampaio.jpg|Imaxe en Ponte Sampaio.

## Véxase tamén 
### Outros artigos 
* Carme (nome)
* Santoral
* Parroquias de Galicia baixo a advocación da Virxe do Carme

### Ligazóns externas 
* Páxina dos carmelitas .
Odd Hassel

**Odd Hassel**, nado en Oslo (Noruega) o 17 de maio de 1897 e finado o 11 de maio de 1981, foi un físico, químico e profesor universitario noruegués galardoado co Premio Nobel de Química do ano 1969.

## Biografía 
Odd naceu na cidade de Oslo, capital actual de Noruega, pero que naqueles momentos estaba unida ao Reino de Suecia baixo o dominio persoal de Óscar II de Suecia pero coa súa propia constitución e goberno. En 1915 ingresou na Universidade de Oslo para estudar física, química e matemáticas, e licenciouse en 1920. En 1924 realizou o doutoramento na Universidade de Berlín, e en 1934 aceptou a oferta da Universidade de Oslo para converterse en profesor de fisicoquímica, cargo que ocupou ata 1964, cando se xubilou.

Durante a ocupación de Noruega pola Alemaña nazi durante a Segunda guerra mundial, Hassel foi recluído dous anos no campo de concentración de Grini, onde compartiu cela con Ragnar Frisch, galardoado co Premio Nobel de Economía do ano 1969. Foi liberado en novembro de 1944.

## Investigacións científicas 
Interesado inicialmente na química inorgánica, a partir da década de 1930 interesouse na estrutura molecular, en particular do composto químico ciclohexano. Foi o introductor en Noruega das medidas dos momentos de dipolo eléctrico e da difracción do electrón por parte dos vapores. Os seus traballos revelaron o modo de orientación dos átomos que forman parte dos compostos químicos.

Durante a década de 1950 os seus traballos sobre os compostos químicos foron ampliados posteriormente polo químico Derek Harold Richard Barton mediante a técnica de conformación química, o que abriu a posibilidade de crear moléculas sintéticas de aplicación farmacéutica. En 1969 foi galardoado co Premio Nobel de Química, xunto con Derek Barton, *polas súas contribucións ao desenvolvemento do concepto da conformación química e o seu uso en química*.
## Véxase tamén 
* Premio Nobel de Química
### Ligazóns externas 
* Páxina do Instituto Nobel, Premio Nobel de Química 1969 
* Biografía na páxina do Instituto Nobel 1969
Vita Karoli Magni

A ***Vita Karoli Magni*** (en lingua galega, "A vida de Carlomagno") trátase da biografía escrita por Exinhardo (770-840), monxe e conselleiro de Carlomagno, o personaxe central da súa obra.

Nesta obra, Exinhardo relata a vida do emperador, a cal segundo as súas palabras, foi a *vida máis gloriosa do rei máis excelente e máis marabilloso de todos os príncipes do seu tempo e os seus ilustres feitos, difíciles para homes de xeracións futuras imitaren*. É un documento histórico que, segundo o propio autor, reflicte o seu agradecemento e o seu desexo de homenaxear a Carlomagno para que súas obras e feitos non caian no esquecemento e perduren no tempo.
## Notas 
## Véxase tamén 
### Ligazóns externas 
* Vita Karoli Magni, a vida de Carlomagno 
* Texto latino completo no sitio da Latin Library.
Annales Regni Francorum

Os ***Annales Regni Francorum*** (en lingua galega "Anais do Reino dos Francos") é unha obra que describe as accións dos gobernantes francos nun período que oscila entre 741 (ano da morte de Carlos Martel) e o ano 829.

Iniciado entre 788 e 793 por orde expresa de Carlomagno, son sen dúbida traballo de polo menos tres diferentes escritores, un deles é, probablemente, Eginard, biógrafo de Carlomagno. Os outros atópanse entre os eruditos eclesiásticos que asistiron á corte carolinxia. A pesar da morte do soberano, a obra foi continuada durante o reinado do seu sucesor Lois o Piadoso antes de ser detido sen un motivo concreto no ano 829. O traballo é a fonte máis importante que temos para coñecer as accións e políticas do reino dos francos, especialmente durante o reinado de Carlomagno.

A súa tradución ao alemán publicouse en Hannover en 1895, dentro dos *Scriptores rerum germanicarum in usum scholarum*, reeditado despois en 1950.

## Notas
## Véxase tamén
### Ligazóns externas
* Texto dos *Annales Regni Francorum*
Vita Hludovici

[250px|miniatura|dereita|[Carlomagno coroando a Lois o Piadoso.]]
A **Vita Hludovici** (en lingua galega "A vida de Ludovico ou Luís") é unha biografía anónima escrita en latín sobre Lois o Piadoso, emperador de occidente e rei dos francos entre 814-840. Con frecuencia, recibe o nome de *O Astrónomo* ou *O Astrónomo Lemosín*, debido a súa gran cantidade de detallados comentarios sobre astronomía.

## Notas
Hermann de Reichenau

miniatura|275x275px|Hermann de Reichenau, á dereita, cun astrolabio
**Hermann de Reichenau** (tamén chamado **Hermannus contractus** ou **Hermannus Augiensis**), nado en Altshausen, na actual Alemaña, o 18 de xullo de 1013 e finado na abadía bieita de Reichenau o 24 de setembro de 1054, foi un estudoso do século XI, compositor e teórico musical, matemático e astrónomo. Hermannus foi fillo do duque de Altshausen. Prexudicado por unha enfermidade que o deixou paralítico desde a infancia, pasou a maior parte da súa vida na abadía de Reichenau, unha illa no lago Constanza. Hermannus contribuíu ás catro artes do *quadrivium*. Era coñecido como compositor musical, mais tamén escribiu un tratado sobre a ciencia da música, varias obras sobre xeometría e aritmética e tratados astronómicos (incluíndo instrucións para a construción dun astrolabio).

Como historiador, escribiu unha crónica detallada dende o nacemento de Cristo ata o seu tempo, compilando por primeira vez os acontecementos do primeiro milenio despois de Cristo espallados en varias crónicas nun único traballo, ordenándoas despois do cómputo da era cristiá. O seu discípulo, Berthold, foi o seu continuador.

Foi beatificado en 1863.

## Véxase tamén 
### Ligazóns externas 
* Biografía de Hermann de Reichenau
Cruz Azul

O **Club Deportivo, Social, y Cultural Cruz Azul**, coñecido como **Cruz Azul**, é un club de fútbol de Cidade de México. Compite na Primeira División de México.

## Xogadores 
### Cadro actual 
: Datos do 11 de xaneiro de 2020.

## Notas 
## Véxase tamén 
### Ligazóns externas 
* Páxina oficial do Club
Crónica bizantina-arábiga

A **Crónica bizantina-arábiga** é unha crónica medieval, escrita no século VIII entre Exipto e a Península Ibérica, de autor anónimo pero de tendencia filoárabe. Pode considerarse unha continuación da *Crónica de Xoán de Biclaro* e das *Historias dos Godos* de Isidoro de Sevilla.

Parece ser que é debedora da fusión de dúas crónicas, unha realizada en Exipto e a segunda parte, doutra redactada en terras ibéricas, interpolando mais información. Serviu de base á Crónica Mozárabe do ano 754.

A crónica empeza coa morte de Recaredo no 601 e acabaría co inicio do reinado do califa omeia Hisham ibn Abd al-Malik no 724. Parte da obra trataría dos visigodos e outra parte centraríase nos bizantinos e os árabes. Crese que foi escrita cara ao ano 741.

## Véxase tamén 
### Ligazóns externas 
* *Los Chronica Byzantia-Arabica* en e-Spania, Revista Interdisciplinar de Estudos Hispánicos Medievais
Bazarra, Toba, Cee

**Bazarra** é un lugar da parroquia de Toba no concello coruñés de Cee na comarca de Fisterra. Tiña 229 habitantes no ano 2009 segundo datos do Instituto Nacional de Estadística, 118 homes e 111 mulleres.

## Lugares e parroquias
### Lugares da parroquia de Toba
### Parroquias de Cee
Crónica mozárabe

[miniatura|Folio 2 *r* da Crónica do 754. O texto está en [escritura visigótica.]]
A **Crónica Mozárabe** ou **Crónica do 754** (en latín: *Continuatio Hispanica*) é unha crónica medieval, escrita no século VIII na Península Ibérica, presumiblemente en Toledo, que pretende ser unha continuación da "*Historia de regibus Gothorum, Vandalorum et Suevorum*" de Isidoro de Sevilla, aínda que dunha calidade moito menor.

O contido apenas dá información sobre os feitos dos visigodos na península pero dá moita información do acaecido en Oriente, sobre todo no relacionado co Imperio Bizantino e a expansión omeia.

## Notas 
## Véxase tamén 
### Bibliografía 
* 
*
Lisitea (lúa)

**Lisitea** (ou en grego *Λυσιθέα*) é unha lúa irregular de movemento directo do planeta Xúpiter. Foi descuberta por Seth Barnes Nicholson no ano 1938 no Observatorio do Monte Wilson

Lisitea non recibiría o seu nome oficialmente ata o ano 1975; antes desta data era coñecida simplemente coma ''''''. Foi algunhas veces chamada tamén "Demeter" entre os anos 1955 a 1975.

Pertence ó grupo de satélites Himalia, estas lúas orbitan Xúpiter a unha distancia de entre 11 e 13 millóns de quilómetros e cunha inclinación aproximada de 28,3°.  Os elementos orbitais son de xaneiro do 2000, pero estes datos están en continuo cambio debido ás perturbacións causadas polo Sol e Xúpiter.

## Notas
## Véxase tamén
### Outros artigos
* Aneis de Xúpiter
* Xúpiter

### Ligazóns externas
*Lysithea Profile by NASA's Solar System Exploration 
*David Jewitt pages 
*Jupiter's Known Satellites (by Scott S. Sheppard)
Dia (lúa)

**Dia** é a lúa irregular de movemento directo de Xúpiter que órbita máis afastada deste. Foi descuberta por un equipo de astrónomos da Universidade de Hawaii liderado por Scott S. Sheppard no ano 2000.

## Características 
Dia ten ó redor de 4 quilómetros de diámetro, orbita Xúpiter a unha distancia media duns 12,555 Gm (millóns de quilómetros) nun período de 287 días, cunha inclinación de 28° (respecto do ecuador de Xúpiter) e unha excentricidade orbital de 0,248. A lúa foi incluída inicialmente no grupo de satélites Himalia, pero hai que subliñar que non se ten información precisa da lúa e que os seus elementos orbitais principais non foron calculados.

Dia estaba na práctica 'perdido' e unha das teorías ó respecto afirmaba que impactara contra Himalia, creando un feble anel ó redor de Xúpiter. Porén, foi volto a ver en observacións realizadas en 2010 e 2011.

## Notas 
## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Efemérides IAU-MPC NSES 
* Principais parámetros orbitais NASA JPL 
* David Jewitt pages 
* Scott Sheppard pages
S/2003 J 12

'''''' é unha  lúa de Xúpiter, e é a lúa máis pequena do Sistema Solar. Foi descuberta por un equipo de astrónomos da Universidade de Hawaii liderado por Scott S. Sheppard no ano 2003.

 ten ó redor dun 1 quilómetro de diámetro, orbita Xúpiter a unha distancia media de 17,883 Gm en 489,72 días, cunha inclinación de 143° respecto da eclíptica (143° respecto do ecuador de Xúpiter), de movemento retrógrado e cunha excentricidade orbital de 0,4920.

É a lúa irregular de movemento retrógrado que orbita máis próxima a Xúpiter, e semella non pertencer a ningún grupo de satélites.

## Notas
## Véxase tamén
### Outros artigos
* Aneis de Xúpiter
* Xúpiter
Caneiro (muíño)

Un **caneiro** é unha construción civil realizada nun río, que consta dun encoro para reter o curso da auga e asegurar o enchido do *cano* ou *canle* que a leva cara á roda dun muíño, o rodicio.

A abundancia de caneiros de muíño e caneiros de pesca nos ríos galegos fai que estes elementos construtivos sexan característicos da paisaxe modificada polos usos humanos tradicionais.

## Galería de imaxes 

Ficheiro:Desembocadura do río Grande de Xuvia.JPG|Caneiro no río Xuvia
Ficheiro:Vedra_Centro_de_precintaxe_e_guiado_de_Ximonde_080316_05.jpg|Caneiro no río Ulla
Ficheiro:Portomouro-Río_Tambre_2003GDFL_010.jpg|Caneiro en Portomouro, no río Tambre
Ficheiro:Tambre.Ponte_Maceira.Galicia3.jpg|Caneiro en Ponte Maceira, no río Tambre

### Outros artigos 
* Caneiro (pesca)